**Cyfarfod: Bwrdd Plismona**

**Lleoliad: Cyfarfod *Teams***

**Dyddiad: 21 Medi 2023**

**Amser: 10:00-12:20**

|  |  |
| --- | --- |
| **Aelodau:** | Prif Gwnstabl, Dr Richard Lewis (PG)  Comisiynydd yr Heddlu a Throseddu, Dafydd Llywelyn (CHTh)  Prif Weithredwr, Carys Morgans, SCHTh (PW)  Prif Swyddog Cyllid, Beverley Peatling, SCHTh (PSC) |
| **Hefyd yn Bresennol:** | Safonau Proffesiynol, Ditectif Uwch-arolygydd Huw Davies (HD) (Eitem 5 yn unig)  Uwch Reolwr yr Adran Safonau Proffesiynol, Gavin Lemon (GL) (Eitem 5 yn unig)  Pennaeth Sicrwydd, Donna Cronin (Eitem 5 yn unig)  Rheolwr Cymorth Busnes, Neil Evans (NE)  Cymorth Gweithredol, Ffion Thomas, SCHTh |
| **Ymddiheuriadau:** | Swyddog Staff, Ditectif Arolygydd Delyth Evans (DE) |

|  |  |
| --- | --- |
| **Rhif y Penderfyniad** | **Crynodeb** |
| PB T3 70 | Cymeradwyodd CHTh yr argymhelliad i gytuno i’r cytundeb cydweithio Adran 22a Minerva, sef newid sylfaenol o ran y corff plismona arweiniol a llywodraethu nad yw’n effeithio ar fanylion y cytundeb Adran 22a. |
| PB T3 71 | Nid yw Dyfed-Powys yn cyfrannu’n ariannol at y camau cyfreithiol arfaethedig sy’n cael eu harwain gan *Bluelight Commercial*. |

1. **Ymddiheuriadau a Chyflwyniadau**

Croesawodd CHTh bawb i’r cyfarfod. Ystyriwyd bod y cofnodion o’r cyfarfod diwethaf, a gynhaliwyd ar 6 Medi 2023, yn adlewyrchiad gwir a chywir o’r cyfarfod. Ymddiheurodd y PG ar ran DE.

|  |  |  |
| --- | --- | --- |
| **Rhif y Cam Gweithredu** | **Crynodeb o’r Cam Gweithredu** | **Diweddariad** |
| PB 217 | Gweithredu’r adroddiad ar bryderon ynghylch arfau saethu drwy ohebiaeth. | Ar yr Agenda |
| PB 224 | SCHTh i baratoi datganiad i’r wasg leol mewn perthynas â lansio’r Pecyn Troseddau a Pherfformiad Digidol cenedlaethol. | Yn mynd rhagddo – SCHTh a’r Heddlu i gyhoeddi datganiad i’r wasg ar y cyd a chynnal sesiwn wybodaeth rithwir. I’w gwblhau erbyn diwedd Medi 2023 |
| PB 230 | SCHTh i adolygu cyhoeddi perfformiad yr Heddlu. | Ar yr agenda |
| PB 241 | Darparu’r Cynllun Gweithle a’i drafod yng nghyfarfod y Bwrdd Plismona ar 21 Medi. | Ar yr agenda |
| PB 243 | Y PG i adolygu’r ôl-groniad o ran Rhyddid Gwybodaeth a rhoi ymateb i’r CHTh drwy ohebiaeth. | Mae’r perygl wedi’i gydnabod ac mae’n cael ei ail godio ar y gofrestr risg pan mae angen. Mae gwaith yn mynd rhagddo i ymdrin â materion lle bo’n bosibl. |
| PB 252 | Yr Heddlu a SCHTh i drefnu digwyddiad drysau agored ym Mhencadlys yr Heddlu. | Yn mynd rhagddo gyda Swyddog Ymgysylltu SCHTh |
| PB 253 | Yr Heddlu i greu cylchlythyrau digidol, mewn ymgynghoriad â SCHTh. | Ar waith |
| PB 254 | Y Pennaeth Rheoli Digwyddiadau a Chyswllt i roi gwybodaeth am strwythur newydd yr adrannau. | Wedi’ gwblhau |
| PB 256 | SCHTh i ymgysylltu ag AD i roi adroddiad pellach ar 21 Medi i gyfarfod y Bwrdd Plismona. | Ar yr agenda |
| PB 260 | Darparu ymateb yr Heddlu i’r wybodaeth ddiweddaraf am y Gofyniad Plismona Strategol yn y cyfarfod ar 21 Medi 2023. | Darparwyd ymateb yr Heddlu. Y Pennaeth Strategaeth a Pholisi i adolygu’r ymateb a rhoi gwybod pa un ai a oes angen pwyntiau sicrwydd pellach. |
| PB 262 | Cynnal trafodaeth mewn perthynas â chysylltiad cyhoeddus yn dilyn cyfarfod y Bwrdd Plismona ar 21 Medi. | Cwblhawyd |
| PB 263 | Rhannu’r adolygiad o oriau agor gorsafoedd â SCHTh. | Cwblhawyd |
| PB 264 | Yr Heddlu i roi ymateb i adborth ymgynghoriad ‘Y Sgwrs’ drwy ohebiaeth i SCHTh. | Cwblhawyd |
| PB 265 | Yr Heddlu i drefnu sesiwn rithwir ar gyfer pryderon arfau saethu. | Ar Waith |

1. **Diweddariad ynghylch camau gweithredu o gyfarfodydd blaenorol**

PB 254 – Y Strwythur Rheoli Cyswllt a Digwyddiadau   
Mae CHTh a'r PG yn dawel eu meddyliau ynglŷn â hyn. Byddant yn disgwyl iddo gael ei weithredu ac yn gweld pa effaith y bydd y strwythur newydd yn ei gael. Bydd yn cael ei adolygu yn y flwyddyn newydd.

1. **Eitemau Sefydlog**
2. Diweddariad y Prif Gwnstabl

Diolchodd CHTh i’r PG am yr adroddiad cynhwysfawr a ddarparwyd, a nododd y bu rhai galwadau sylweddol ar yr heddlu, yn arbennig gwrthdrawiadau traffig y ffyrdd a marwolaethau.

Gofynnodd CHTh am sicrwydd bod swyddogion sy’n mynd i leoliadau gwrthdrawiadau traffig y ffyrdd difrifol a marwolaethau’n derbyn cymorth lles. Cadarnhaodd y PG bod hyn yn cael ei gynnwys yn y digwyddiad Lles a gynhaliwyd yr wythnos hon ymysg arweinwyr uwch, lle y tynnwyd sylw at ddarpariaeth cwnsela, Trim, a nifer o ddewisiadau cymorth eraill a gynigir gan yr Uned Iechyd Galwedigaethol.

Holodd CHTh am y presenoldeb parhaus yng Ngwesty Parc y Strade. Cadarnhaodd y PG nad oedd unrhyw breswylwyr yno. Mae’r Heddlu’n disgwyl ymateb wrth y Swyddfa Gartref i’w ohebiaeth ar faterion cysylltiedig.

1. Diweddariad Comisiynydd yr Heddlu a Throseddu

Mae diweddariad CHTh wedi’i rannu â’r Bwrdd ac ni thrafodwyd unrhyw faterion eraill.

1. Adolygiad yr Heddlu

Dywedodd CHTh fod y diweddariad yn ddefnyddiol a holodd am aelodaeth y tîm adolygu. Esboniodd y PG nad yw’r tîm adolygu’n gweithio llawn amser a’u bod dal yn cyflawni eu swyddi parhaol.

Holodd y PSC am effeithiau Adolygiad yr Heddlu nawr ei fod wedi’i ymgorffori. Dywedodd y PG fod hyn yn cael ei adlewyrchu yn rhai o’r pryderon sydd wedi’u mynegi mewn perthynas ag ôl-groniadau, peidio ag ôl-lenwi swyddi, a dal swyddi gwag o fewn y sefydliad. Mae’r PG yn cydnabod effaith cyflawni’r arbedion blynyddol ar yr Heddlu.

Gofynnodd CHTh pa un ai a yw’r PG yn poeni am yr ôl-groniadau o fewn yr adrannau canlynol: Rhyddid Gwybodaeth, Diogelu Data, Cyfiawnder Troseddol ac Arfau Saethu. Dywedodd y PG fod y perygl wedi’i gydnabod ac yn cael ei gofnodi ar y gofrestr risg yn ôl yr angen. Mae gwaith yn cael ei gyflawni er mwyn mynd i’r afael â materion lle bo’n bosibl.

ch. Caffael / Cytundebau

Rhoddodd y PSC ddiweddariad am y cytundeb Cydweithio Adran 22a Minerva diwygiedig, sy’n newid sylfaenol mewn perthynas â’r corff plismona arweiniol a llywodraethu nad yw’n effeithio ar fanylion y cytundeb Adran 22a.

**Penderfyniad – Cymeradwyodd CHTh a’r PG y cytundeb Cydweithio Adran 22a Minerva.**

1. **Materion i’w Trafod** 
   1. Arfau Saeth *(Cam Gweithredu 217 y Bwrdd Plismona)*

Bydd hyn yn cael ei drafod yng nghyfarfod nesaf y Bwrdd Plismona ar 3 Hydref.

* 1. Hyfforddiant gyrwyr

Mae CHTh yn ymwybodol o’r pwysau o fewn y maes hwn. Disgrifiwyd hyn yn y papur, a nodwyd cytundeb trwydded ffurfiol y Coleg Plismona. Nid oedd newid yn y ffordd y disgwylir i heddluoedd weithredu o gymorth. Doedd dim gofyniad penodol ar y Comisiynydd, a chynghorodd y PG mai datganiad sefyllfa oedd hwn ar y maes er gwybodaeth y Comisiynydd, ac yn arbennig y rhesymau pam yr oedd yr incwm a gynhyrchwyd yn llai na’r disgwyl.

* 1. Ymgyrch Madron

Nododd CHTh y papur a gyflwynwyd a holodd sut y gellid prif-ffrydio Ymgyrch Madron o fewn y sefydliad ac o ble y gellid cael arian. Dywedodd y PG fod effeithlonrwydd Ymgyrch Madron wedi’i brofi ac mai lle’r Heddlu yw edrych ar gyllid er mwyn i hyn barhau. Dywedodd y PW y gallai’r Rheolwr Partneriaethau ac Ariannu Allanol gynorthwyo â hyn.

**Cam Gweithredu – Yr Heddlu i ymgysylltu â Rheolwr Partneriaethau ac Ariannu Allanol SCHTh i adolygu’r dewisiadau o ran cyllid ar gyfer Ymgyrch Madron.**

ch. Darpariaeth Gofal Iechyd yn y ddalfa

Mae’r PG yn hyderus bod yr Heddlu’n gwneud popeth o fewn ei allu i liniaru’r perygl hwn, er bod hyn weithiau’n golygu bod yn rhaid teithio o ddalfeydd eraill o fewn yr ardal Heddlu ar gyfer y ddarpariaeth. Mae cyfarfodydd yn cael eu cynnal gyda phartneriaid darpariaeth ac mae’r PG yn teimlo bod yr Heddlu’n gwneud popeth mae’n gallu’i wneud.

Gofynnodd CHTh pa un ai a ellid cyflogi rhywun yn uniongyrchol. Dywedodd y PG y gallai’r Prif Gwnstabl Cynorthwyol (PGC) archwilio i hyn fel dewis.

**Cam Gweithredu – Y PGC i archwilio i’r posibilrwydd o ddefnyddio Darpariaeth Gofal Iechyd Dalfeydd penodol yn fewnol.**

Mae pryderon wedi’u mynegi wrth y CHTh mewn perthynas â charcharorion yn cael eu cludo i Aberystwyth o ddalfa Dafen oherwydd prinder staff. Nid oedd y PG yn gwybod fod hyn yn digwydd, ond byddai’n edrych i mewn i’r mater ac yn rhoi diweddariad i’r CHTh.

**Cam Gweithredu – Y PG i gadarnhau gyda’r Prif Arolygydd Andy Pitt pa un ai a yw dalfa Dafen yn gweithredu’n effeithiol ai peidio.**

* 1. Ymateb yr Heddlu i’r Gofyniad Plismona Strategol (PB 260)

Nodwyd ymateb yr Heddlu i’r ymholiadau ynglŷn â’r Gofyniad Plismona Strategol a godwyd gan SCHTh. Bydd y Pennaeth Strategaeth a Pholisi’n adolygu’r ymateb ac yn dweud pa un ai a oes angen pwyntiau sicrwydd pellach ai peidio.

dd. Ymateb y PG i archwiliad Atal Dynladdiad AHGTAEF

Nodwyd ymateb y PG i archwiliad AHGTAEF i mewn i Atal Dynladdiad a’r argymhellion penodol a wnaed, a byddant yn cyfrannu at ymateb ffurfiol CHTh i AHGTAEF. Ychwanegodd y PG fod angen Prif Swyddog arweiniol ar gyfer atal Dynladdiad, a dywedodd mai’r PGC Ifan Charles fydd y swyddog arweiniol hwnnw.

* 1. PB 243- Ôl-groniad Rhyddid Gwybodaeth

Nododd CHTh fod y sefyllfa’n fwy cadarnhaol yn awr, ac roedd eisiau gwybod sut yr oedd hyn wedi digwydd. Dywedodd y PG fod cymorth ychwanegol wedi’i geisio gyda staff dros dro, ond mai mesur tymor byr yw hyn. Bydd grŵp aur mewn grym a bydd swyddi’n cael eu hysbysebu, a ddylai arwain at welliant maes o law. Dywedodd CHTh ei fod yn falch o weld cynllun mewn grym a rhywfaint o weithgarwch o fewn y maes hwn.

* 1. Diwylliant

Mae’r papur hwn wedi’i drafod o fewn y cyfarfod fel rhan o’r maes ffocws.

1. **Maes Ffocws:**  Mae dioddefwyr yn cael eu cefnogi
   1. Adroddiad yr Adran Safonau Proffesiynol ac adolygiadau cwyn SCHTh

Nododd CHTh eitemau a godwyd o fewn yr adroddiad a rhoddodd HD ddiweddariad mewn perthynas â’r heriau y mae’r adran wedi’u hwynebu.   
Gwnaed 28 argymhelliad AHGTAEF. Mae 25 yn Wyrdd a 3 yn Ambr yn ôl hunanasesiad yr adran. Yn ogystal, nodwyd 5 maes y mae angen eu gwella. Graddiwyd 3 yn Wyrdd a 2 yn Ambr.  
  
Nododd HD fod adborth cadarnhaol wedi’i dderbyn gan AHGTAEF ar gyfer Gwrthlygredd a Fetio, a thynnwyd sylw at Fetio fel enghraifft o arfer da 4 gwaith.

O ganlyniad i weithgarwch cenedlaethol diweddar, bydd 18 o argymhellion yn cael eu cyflwyno i’r Adran Safonau Proffesiynol, gan gynnwys newid lle y bydd angen i gadeirydd sy’n gymwysedig yn y gyfraith fod yn Brif Swyddog neu gyfwerth.

Cynghorodd GL fod yr ystadegau o fewn Fframwaith Perfformiad Swyddfa Annibynnol Ymddygiad yr Heddlu’n gadarnhaol. Roedd meysydd perfformiad allweddol yn dangos gwell perfformiad na chyfartaledd yr Heddlu Mwyaf Tebyg ac ni thynnwyd sylw at unrhyw feysydd sy’n destun pryder.

Dywedodd HD fod yr ymarfer wedi’i gwblhau a bod data wedi’i gyflwyno mewn perthynas â’r golchi data hanesyddol. Mae gwiriadau iechyd wedi’u cynnal o ganlyniad i’r ymarfer hwn a sylwyd bod cynnydd yn y defnydd anawdurdodedig o systemau. Bydd gohebiaeth yn cael ei rhannu mewn perthynas â hyn a gallai Niche helpu i’w fonitro.

Cafwyd trafodaeth mewn perthynas â nifer y swyddogion sydd wedi’u gwahardd neu sy’n destun ymchwiliad. Holodd CHTh pa un ai a oedd y niferoedd yn uchel. Cynghorodd GL fod y niferoedd presennol yn gyffredin ar gyfer yr Heddlu.

Mae’r defnydd o *Crimestoppers* a *Bad Apple* yn cynyddu, ond mae teimlad o fewn yr Heddlu nad yw *Bad Apple* yn gyfrinachol. Er bod hyn yn anghywir, mae dewisiadau eraill yn cael eu harchwilio a’u hyrwyddo er mwyn annog adrodd.

Dywedodd CHTh y bu cynnydd yn nifer y gweithdrefnau Stopio a Chwilio a holodd pa un ai a yw cwynion wedi cynyddu oherwydd hyn. Cadarnhaodd HD a GL nad ydynt wedi gweld cynnydd, ond byddant yn parhau i fonitro’r sefyllfa.

Holodd CHTh am y camau nesaf o ran diwylliant. Cadarnhaodd HD bod nifer o ddigwyddiadau hyfforddi’n cael eu cynnal a bod yr Heddlu’n gweithio tuag at fod yn sefydliad lle mae gweithwyr yn teimlo’n gyfforddus i godi materion diwylliannol. Mae adrannau lle mae diwylliant yn broblem hysbys yn cael eu targedu’n benodol.

Ychwanegodd y PG bod y Dirprwy Brif Gwnstabl a’r Cyfarwyddwr Datblygu Pobl a’r Sefydliad yn monitro diwylliant yn agos a bod y Prif Gwnstabl Cynorthwyol wedi cwrdd â phob Goruchwylydd fel bod pawb yn glir o ran yr hyn a ddisgwylir ohonynt.

Nododd DC fod llawer o waith da’n cael ei wneud mewn perthynas â diwylliant, a gofynnodd pa un ai a fyddai’n bosibl gweld sut mae’r adborth yn cael ei gasglu a sut mae’r gwelliannau a wneir yn cael eu mesur. Awgrymwyd y gellid ystyried hyn ym Mwrdd Sicrwydd chwarterol arfaethedig yr Adran Safonau Proffesiynol. Diben cael Bwrdd Sicrwydd Adran Safonau Proffesiynol chwarterol yw cael golwg ar y data diweddaraf, megis ystadegau camymddwyn.

Holodd CHTh am ragor o wybodaeth mewn perthynas â chwynion ‘Cam Gweithredu Arall’. Cadarnhaodd GL fod y categori hwn yn ymwneud â chwblhau cwyn yn weinyddol. O ystyried nifer y cwynion sy’n cael eu cwblhau â ‘Cam Gweithredu Pellach’, holodd CHTh pa un ai a oedd unrhyw themâu neu ddysgu sefydliadol wrthynt a gofynnodd i’w Swyddfa geisio dealltwriaeth ehangach o gwynion â’r canlyniad ‘Cam Gweithredu Arall’.

**Cam Gweithredu – DC a GL i gwrdd a hap samplu canlyniadau ‘Cam Gweithredu Arall’.**

Holodd CHTh pa un ai a oedd arolygon Durham dal yn cael eu cynnal. Mae’r PG yn credu nad yw hyn yn digwydd mwyach a bod grwpiau ffocws yn awr yn cael eu cynnal.

**Cam Gweithredu – Y PG i ddarparu rhesymeg ar gyfer arolygon a’r ffordd y mae adborth yn cael ei fesur.**

Dywedodd CHTh pa mor bwysig yw safonau proffesiynol, ac mae’n tynnu sylw at hyn yn ystod ei gyflwyniad i recriwtiaid newydd. Y mae o’r farn ei fod yn hollbwysig i’r cyhoedd gael ffydd a hyder yn y gwasanaeth Heddlu.

Mae CHTh yn croesawu sefydlu Bwrdd Sicrwydd chwarterol ar gyfer yr Adran Safonau Proffesiynol. Mae hyn yn rhywbeth sydd wedi’i godi fel arfer da mewn mannau eraill. Mae HD yn cefnogi’r Bwrdd newydd, a bydd hyn yn cael ei drafod yng nghyfarfod nesaf y Bwrdd Plismona. Y bwriad yw cytuno ar ddyddiad ar gyfer y cyfarfod cychwynnol.

* 1. Gwerthoedd a Diwylliant mewn Gwasanaethau Tân ac Achub

Derbyniwyd ymateb gan yr Heddlu mewn perthynas â’r argymhelliad o weithgarwch AHEF.

1. **Materion i’w Penderfynu** 
   1. Gweithgarwch *Bluelight Commercial*

Cafwyd trafodaeth mewn perthynas â chamau cyfreithiol arfaethedig gan *Bluelight Commercial* a allai arwain at gyhoeddi hawliad. Mae nifer o drafodaethau wedi’u cynnal ar lefel leol a chenedlaethol, ac yng ngolwg y perygl sefydliadol posibl, yr oedd arweinydd arbenigol yr Heddlu a chynrychiolwyr o SCHTh, Adran y Gyfraith a’r Adran Gyllid a oedd yn rhan o’r trafodaethau o’r farn na ddylai Heddlu Dyfed-Powys gyfrannu at y camau cyfreithiol arfaethedig.

**Penderfyniad – Nid yw Dyfed-Powys yn cyfrannu’n ariannol at y camau cyfreithiol arfaethedig sy’n cael eu harwain gan *Bluelight Commercial*.**

1. **Unrhyw Fusnes Arall** 
   1. Amlygrwydd yr Heddlu – llythyr gan yr Ysgrifennydd Cartref

Cafwyd trafodaeth ynghylch ymateb yr Heddlu.  
Cynghorodd y PG fod Gavin Stephens eisoes wedi ateb ar ran Cyngor Cenedlaethol Prif Swyddogion yr Heddlu.

* 1. Cais ar gyfer cyllid *Bluelight Commercial* gan Gomisiynydd Heddlu a Throseddu Caint

Gwnaed cais am gyllid, a bydd hyn yn cael ei ystyried gan y PSC a’r Cyfarwyddwr Cyllid. Bydd y PSC yn ymateb i *Bluelight Commercial*.

Cam Gweithredu: Y PSC a’r CC i ystyried y cynnig ac ymateb yn unol â hynny.

1. Adolygiad o’r holl gamau gweithredu a gymerwyd a’r holl benderfyniadau a wnaed *(Cadeirydd)*

|  |  |  |
| --- | --- | --- |
| **Rhif y Cam Gweithredu** | **Crynodeb o’r Cam Gweithredu** | **I’w Ddatblygu Gan** |
| PB 266 | Yr Heddlu i ymgysylltu â Rheolwr Partneriaethau ac Ariannu Allanol SCHTh i adolygu’r dewisiadau o ran cyllid ar gyfer Ymgyrch Madron. | SCHTh |
| PB 267 | Y PGC i archwilio i’r posibilrwydd o ddefnyddio Darpariaeth Gofal Iechyd Dalfeydd penodol yn fewnol. | Yr Heddlu |
| PB 268 | Y PG i gadarnhau gyda’r Prif Arolygydd Andy Pitt pa un ai a yw dalfa Dafen yn gweithredu’n effeithlon. | Yr Heddlu |
| PB 269 | DC a GL i gwrdd a hap samplu canlyniadau ‘Cam Gweithredu Arall’. | Yr Heddlu a SCHTh |
| PB 270 | Y PG i ddarparu rhesymeg ar gyfer arolygon a’r ffordd y mae adborth yn cael ei fesur. | Yr Heddlu |
| PB 271 | Y PSC a’r CC i ystyried y cynnig gan SCHTh Caint mewn perthynas â’r cais am gyllid ar gyfer *Bluelight Commercial* ac ymateb yn unol â hynny. | Yr Heddlu a SCHTh |

DIWEDD